Om te drink is iets wat baie Suid-Afrikaners geniet. Let’s face it dit is lekker om na `n lang dag se werk met `n bier of glas wyn te ontspan. Maar dalk moet hierdie generasie wat so gewoond is aan drank, dit maar neersit?
Hoekom sal jy dit wil doen vra jy. Jy voel jy het dit nodig want jy het dan so hard gewerk en jy verdien dit.
Drank mors met jou kop. Dit mors met jou logika en ook met wat reg en verkeerd is. Dit maak die mens se denkwyse deurmekaar en manipuleer jou om dinge te sê of te doen wat jou later kan opvang en groot moeilikheid vir jou maak. Drank verander jou optrede en laat jou besluite neem wat jy nugter dalk nooit sou gedoen het nie. Dit verander jou persoon.
Dit is hoekom daar gesê word mense moet pasop.
Volgens wetenskap gaan jy nooit eens regtig `n drankie “nodig” hê nie.
Mense sê gewoonlik hulle het `n drankie nodig om na `n stresvolle dag te kan kalmeer. Nuwe navorsing dui egter aan dat alkohol jou nie laat ontspan nie. Die studie wat in 2012 deur Nature neuroscience gehandhaaf is, het gevind dat alkohol eintlik tot jou stresvlakke bydra.
Oor die verloop van `n maand het hierdié navorsers muise met alkohol ingespuit. Aan die einde van die maand het hulle bevind dat die muise teenoor normale muise se reaksies verstommend was: Die alkohol het veroorsaak dat die muise nie hulle eie stresvlakke kon hanteer nie. So moet eerder nie dink jy gaan regtig ontspanne na 12 biere wees nie.
Verdere navorsing deur die mediese navorsingsraad in 2009 het bevind dat Suid-Afrika 300 biljoen rand vir alkohol moes opdok. Omtrent 38 biljoen van daardie geld was gebruik om mense te help wat alkohol heeltemaal misbruik het. Dit het allerhande gesondheid kwessies soos ongeskiktheid, sosiale kwessies en beserings as gevolg van drank ingesluit.
Ernusta van Wyngaard het in die tydskrif Platteland gesê drankmisbruik is almal in Suid-Afrika se probleem en ons moet saam aan oplossings dink. Die drankduiwel is ook dikwels by die haweloses wat dit nie kan bekostig nie, maar wat gedurig dronk is.
“Ons moet dit uigeroei kry, veral onder die armes, ons kan nie net opgee nie,” het Wyngaard verder geskryf.
Dink jy drank sal ooit in Suid-Afrika uitgeroei kan word?